‘n Bedienaar van die nuwe verbond - www.bybelkennis.co.za
In 2 Korintiërs 4:1 – 6 verdedig Paulus homself as bedienaar van die nuwe verbond. Hy gee ook vir ons ‘n uiteensetting van hoe hierdie bediening gedoen moet word:
Paulus bedien met sy hart – hy word nie moedeloos nie. God het hom in sy genade op die pad na Damaskus ontmoet en hom geroep om die evangelie aan die heidene te verkondig. Die bediening van die nuwe verbond se heerlikheid oortref dié van die ou verbond in vryheid en transformasie. Dit gee aan hom energie en verhoed dat hy moedeloos word.
Paulus maak die waarheid openlik bekend. Hy wil niks te doen hê met bedrog en vervalsing nie. Hy verander nie God se woord nie; hy water nie sy boodskap af nie. Hy praat reguit; hy maak ‘n beroep op mense se eerlike gewete.
Paulus bedien met persepsie. Hy is bewus van die blindheid van ongelowiges. Sy eie ondervinding maak dit vir hom duidelik dat die mens moet glo.
Paulus bedien deur Christus voor op te plaas. Hy verkondig Jesus Christus as die Here. As ‘n mens Christus verheerlik is daar geen plek om jouself te verheerlik nie. In plaas van jouself bevorder, word jy ‘n dienaar.
Paulus bedien met goddelike vertroue: 6God wat gesê het: “Laat daar lig skyn uit die duisternis,” het ook in ons harte ’n lig laat skyn om ons te verlig met die kennis van die heerlikheid van God, wat van Jesus Christus uitstraal. Niks minder as God se skeppingsmag word op blinde siele toegepas nie.
As ons so ‘n bediening het, sal ons nooit moedeloos word nie.
Tags: Nuwe verbond
by Mitch Kalp · Published 09/01/2018
Laaste 7 Dae: 3,389
Laaste 30 Dae: 10,501
Laaste 365 Dae: 267,078